SL Uradni list Evropske unije L 339/1

SKLEP SKUPNEGA ODBORA EGP

št. 108/2005

z dne 30. septembra 2005

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 94/2005 z dne 8. julija 2005 (1).

(2) Direktivo Komisije 2005/6/ES z dne 26. januarja 2005 o spremembi Direktive 71/250/EGS glede poročanja in razlage rezultatov analiznega preskušanja, zahtevanih po Direktivi 2002/32/ES (2), je treba vključiti v Sporazum.

(3) Direktivo Komisije 2005/7/ES z dne 27. januarja 2005 o spremembi Direktive 2002/70/ES o določitvi zahtev za določanje vrednosti dioksinov in dioksinom podobnih PCB-jev v krmi (3), je treba vključiti v Sporazum.

(4) Uredbo Komisije (ES) št. 255/2005 z dne 15. februarja 2005 o trajnih dovoljenjih nekaterih dodatkov v krmnih mešanicah (4) je treba vključiti v Sporazum.

(5) Uredbo Komisije (ES) št. 358/2005 z dne 2. marca 2005 o dovoljenjih brez roka za nekatere dodatke in dovoljenju novih uporab dodatkov, ki so že dovoljeni v krmi (5), je treba vključiti v Sporazum.

(6) Uredbo Komisije (ES) št. 378/2005 z dne 4. marca 2005 o podrobnih pravilih za izvajanje Uredbe Evropskega parlamenta in Sveta (ES) št. 1831/2003 o dolžnostih in nalogah referenčnega laboratorija Skupnosti, ki zadevajo vloge za izdajo dovoljenj za krmne dodatke (6), je treba vključiti v Sporazum.

SKLENIL:

Člen 1

Poglavje II Priloge I k Sporazumu se spremeni:

1. V točki 1zc (Direktiva Komisije 2002/70/ES) se doda naslednje: „,kakor je bilo spremenjeno s: — 32005 L 0007: Direktiva Komisije 2005/7/ES z dne 27. januarja 2005 (UL L 27, 29.1.2005, str. 41).“

2. Za točko 1zze (Uredba Komisije (ES) št. 2148/2004) se vstavijo naslednje točke: „1zzf 32005 R 0255: Uredba Komisije (ES) št. 255/2005 z dne 15. februarja 2005 trajnih dovoljenjih nekaterih dodatkov v krmnih mešanicah (UL L 45, 16.2.2005, str. 3). 1zzg 32005 R 0358: Uredba Komisije (ES) št. 358/2005 z dne 2. marca 2005 o dovoljenjih brez roka za nekatere dodatke in dovoljenju novih uporab dodatkov, ki so že dovoljeni v krmi (UL L 57, 3.3.2005, str. 3). 1zzh 32005 R 0378: Uredba Komisije (ES) št. 378/2005 z dne 4. marca 2005 o podrobnih pravilih za izvajanje Uredbe Evropskega parlamenta in Sveta (ES) št. 1831/2003 o dolžnostih in nalogah referenčnega laboratorija Skupnosti, ki zadevajo vloge za izdajo dovoljenj za krmne dodatke (UL L 59, 5.3.2005, str. 8).“

3. V točki 19 (Odločba Komisije 71/250/EGS) se doda naslednja alinea: „— 32005 L 0006: Direktiva Komisije 2005/6/ES z dne 26. januarja 2005 (UL L 24, 27.1.2005, str. 33).“

Člen 2

Besedila uredb (ES) št. 255/2005, (ES) št. 358/2005 in (ES) št. 378/2005 in direktiv 2005/6/ES in 2005/7/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 1. oktobra 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).

Člen 4

Ta sklep se objavi v oddelku EGP in Dopolnilu EGP Uradnega lista Evropske unije.

V Bruslju, 30. septembra 2005 Za Skupni odbor EGP Predsednik Njegova presvetla visokost princ Nikolaus von LIECHTENSTEIN

(1) UL L 306, 24.11.2005, str. 16.

(2) UL L 24, 27.1.2005, str. 33.

(3) UL L 27, 29.1.2005, str. 41.

(4) UL L 45, 16.2.2005, str. 3.

(5) UL L 57, 3.3.2005, str. 3.

(6) UL L 59, 5.3.2005, str. 8.

(7) Navedena ni nobena ustavna zahteva.